EXPOSICIÓN PÚBLICA DE APROBACIÓN DEFINITIVA DA ORDENANZA FISCAL REGULADORA DO IAE
ADMINISTRACIÓN LOCAL — Municipal — Dozón (Ordenanzas e Regulamentos, 09/01/2019)

O Pleno do Concello de Dozón, en sesió n ordinaria de data vinte e oito de decembro de 2018, acordou aprobar expresamente, con carácter definitivo, a redacción final da Ordenanza municipal reguladora do imposto de actividades económicas, o que se fai público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. Ó abeiro das facultades normativas outorgadas polos artigos 133.2 e 142 da Constitución Española e artigo 106 da Lei 7/1985, do 2 de abril, Reguladora das Bases de Réxime Local, sobre potestade normativa en materia de tributos locais e de conformidade, así mesmo, co establecido nos artigos 15 e seguintes, así como no Titulo II e artigos 77 e seguintes, todos eles do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o Concello de Dozón regula o Imposto sobre Actividades Económicas, que se esixirá conforme ao disposto no citado texto refundido, na presente ordenanza e no resto de normativa aplicable.1.-O imposto sobre Actividades Económicas é un tributo municipal directo de carácter real, o feito impoñible está constituído polo mero exercicio, no territorio nacional, de actividades empresariais, profesionais ou artísticas que non estean exentas, tanto se se exercen nun local determinado como se non, atópense ou non especificadas nas tarifas do imposto.2.-Os efectos deste imposto, considéranse actividades empresariais as da gandería independente, as mineiras, industriais, comerciais e de servizos. Polo tanto, non teñen esta consideración, as actividades agrícolas, as gandeiras dependentes, as forestais e as pesqueiras. Son suxeitos pasivos ás persoas físicas ou xurídicas e as entidades ás que se refire a artigo 35.4 da Lei Xeral Tributaria sempre que realicen en territorio nacional calquera das actividades que orixinen o feito impoñible.1. Responden solidariamente das obrigacións tributarias todas as persoas que sexan causantes dunha infracción tributaria ou que colaboren en cometela.2. Os coparticipantes ou cotitulares das Entidades Xurídicas ou económicas a que se refire a Lei Xeral Tributaria responderán solidariamente en proporción ás súas respectivas participacións das obrigas tributarias destas Entidades.3. No suposto de sociedades ou entidades disoltas e liquidadas, as súas obrigas tributarias pendentes transmitiranse aos socios ou partícipes no capital, que responderán delas solidariamente e ata o límite do valor da cota de liquidación que se lle adxudicara.4. A responsabilidade esixirase en todo caso nos termos e de acordo co procedemento previsto na Lei Xeral Tributaria. A cota tributaria será a resultante de aplicar as tarifas do imposto, incluído o elemento superficie, coeficiente de ponderación determinado en función do importe neto da cifra de negocios do suxeito pasivo e o coeficiente que pondere a situación física do local onde se realiza a actividade regulada no artigo 5 da presente Ordenanza. De acordo co artigo 86 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sobre as cotas municipais fixadas nas tarifas do imposto aplicarase, en todo caso, un coeficiente de ponderación, determinado en función do importe neto da cifra de negocios do suxeito pasivo, de acordo co seguinte cadro: Desde 1.000.000,00 ata 5.000.000,00 1,29 Desde 5.000.000,01 ata 10.000.000,00 1,30 Desde 10.000.000,01 ata 50.000.000,00 1,32 Desde 50.000.000,01 ata 100.000.000,00 1,33 Mais de 100.000.000,01 1,35 Sen cifra neta de negocio 1,31 Ós efectos da aplicación do coeficiente a que se refire este artigo, o importe neto da cifra de negocios do suxeito pasivo será o correspondente ó conxunto de actividades económicas exercidas por el e determinarase de acordo co previsto no artigo 82.1. c) desta lei. Establécese unha bonificación de ata o 95 por cento da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. Esta bonificación, que terá carácter rogado, poderá solicitarse mediante o modelo normalizado que estableza o Concello. Unha vez presentada a solicitude, instruirase o procedemento e polo persoal técnico do Concello formularase informe-proposta de resolución para a adopción pola Xunta de Goberno do acordo de declaración de interese ou utilidade municipal. A tal fin, o Concello realizará de oficio todas as actuacións precisas para a comprobación dos extremos expostos ao respecto desta bonificación. O período impositivo coincide co ano natural, excepto cando se trate de declaracións de alta, no caso das cales, comprenderá desde a data de inicio da actividade ata o final do ano natural. A partir da entrada en vigor desta ordenanza queda derrogada a anterior reguladora do Imposto de Actividades Económicas. As modificacións producidas pola Lei de Presupostos Xerais do Estado ou outra norma de rango legal que afecten a calquera elemento deste imposto, serán de aplicación automática dentro do ámbito desta Ordenanza. A presente Ordenanza, unha vez aprobada de maneira definitiva e publicado integramente o seu texto no Boletín Oficial da Provincia, entrará en vigor o 1 de xaneiro de 2019 e aplicarase mentres non se acorde a súa modificación ou derrogación. Contra esta ordenanza poderase interpoñer recurso contencioso- administrativo, ante a Sala do Contencioso- Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso- Administrativo, no prazo de 2 meses. En Dozón, a 3 de decembro de 2019. O alcalde Adolfo Campos Panadeiros